Document ID: 32004R1829

KOMISSION ASETUS (EY) N:o 1829/2004,
annettu 21 päivänä lokakuuta 2004,
jätetilastoista annetun Euroopan parlamentin ja neuvoston asetuksen (EY) N:o 2150/2002 säännöksistä myönnettävien poikkeuksien vahvistamisesta Belgian, Portugalin, Kreikan ja Kyproksen osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jätetilastoista 25 päivänä marraskuuta 2002 annetun Euroopan parlamentin ja neuvoston asetuksen (EY) N:o 2150/2002 (1) ja erityisesti sen 4 artiklan 1 kohdan,
ottaa huomioon Belgian 12 päivänä marraskuuta 2003 esittämän pyynnön,
ottaa huomioon Portugalin 4 päivänä joulukuuta 2003 esittämän pyynnön,
ottaa huomioon Kreikan 15 päivänä tammikuuta 2004 esittämän pyynnön,
ottaa huomioon Kyproksen 4 päivänä maaliskuuta 2004 esittämän pyynnön,
sekä katsoo seuraavaa:
(1)
Asetuksen (EY) N:o 2150/2002 4 artiklan 1 kohdan mukaisesti komissio voi siirtymäkauden aikana myöntää poikkeuksia kyseisen asetuksen liitteiden tietyistä säännöksistä.
(2)
Tällaisia poikkeuksia olisi myönnettävä Belgialle, Portugalille, Kreikalle ja Kyprokselle näiden pyynnöstä.
(3)
Tässä asetuksessa säädetyt toimenpiteet ovat neuvoston päätöksellä 89/382/ETY, Euratom (2) perustetun tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
1. Myönnetään seuraavat poikkeukset asetuksen (EY) N:o 2150/2002 säännöksistä:
a)
Belgialle myönnetään poikkeukset tilastojen tuottamisesta liitteessä I olevan 8 jakson 1.1 kohdassa olevan nimikkeen 1 (maatalous, riistatalous ja metsätalous), 2 (kalatalous) ja 16 (palvelut) sekä liitteessä II olevan 8 jakson 2 kohdan osalta.
b)
Portugalille myönnetään poikkeukset tilastojen tuottamisesta liitteessä I olevan 8 jakson 1.1 kohdassa olevan nimikkeen 1 (maatalous, riistatalous ja metsätalous), 2 (kalatalous) ja 16 (palvelut) sekä liitteessä II olevan 8 jakson 2 kohdan osalta.
c)
Kreikalle myönnetään poikkeukset tilastojen tuottamisesta liitteessä I olevan 8 jakson 1.1 kohdassa olevan nimikkeen 1 (maatalous, riistatalous ja metsätalous), 2 (kalatalous) ja 16 (palvelut) sekä liitteessä II olevan 8 jakson 2 kohdan osalta.
d)
Kyprokselle myönnetään poikkeukset tilastojen tuottamisesta liitteessä I olevan 8 jakson 1.1 kohdassa olevan nimikkeen 1 (maatalous, riistatalous ja metsätalous), 2 (kalatalous) ja 16 (palvelut) sekä liitteessä II olevan 8 jakson 2 kohdan osalta.
2. Edellä 1 kohdassa säädetyt poikkeukset myönnetään vain ensimmäisen viitevuoden, eli vuoden 2004, osalta.
Kyseisen kauden päättymisen jälkeen Belgian, Portugalin, Kreikan ja Kyproksen on toimitettava tiedot viitevuodesta 2006 lähtien.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä lokakuuta 2004.

Labels: 19
20
12
18
15